ICN เด้ง 6% หลังจ่อเซ็นสัญญางาน “NT” ซื้ออุปกรณ์ระบบ PCF/PCRF มูลค่า 75 ลบ.
ICN เด้งกลับ 6% หลังจ่อเซ็นสัญญาโครงการซื้ออุปกรณ์ระบบ PCF/PCRF ของ “NT” จำนวน 1 ระบบ มูลค่า 74.85 ลบ.

28 ธ.ค. 2564

ผู้สื่อข่าวรายงานว่าวันนี้ (28 ธ.ค. 2564) ราคาหุ้นบริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ณ เวลา 11:07 น. อยู่ที่ระดับ 5.45 บาท เพิ่มขึ้น 0.30 บาท หรือ 5.83% โดยทำจุดสูงสุดที่ 5.55 บาท และทำจุดต่ำสุดที่ 5.35 บาท ด้วยมูลค่าการซื้อขาย 55.62 ล้านบาท

โดยราคาหุ้น ICN ที่ปรับตัวขึ้นนั้นเนื่องมาจาก บริษัทฯ ได้รับหนังสือแจ้งลงนามในสัญญา โครงการซื้ออุปกรณ์ระบบ Policy Contract Function (PCF) / Policy and Charging Rules Function (PCRF) จำนวน 1 ระบบ จากบริษัทโทรคมนาคมแห่งชาติ จำกัด (มหาชน) หรือ NT ซึ่งคาดว่าจะมีการลงนามสัญญาภายในวันที่ 6 มกราคม 2565 นี้ โดยมีมูลค่ารวมของโครงการ 74,846,500 บาท รวมภาษีมูลค่าเพิ่ม ระยะเวลาส่งมอบอุปกรณ์พร้อมส่งผลการทดสอบเบื้องต้นภายใน 120 วัน นับถัดจากวันที่ลงนามสัญญา